Materiál čepele je pri výbere kuchynského noža zásadný. V súčasnej dobe máte k dispozícii napr. keramické čepele, ktoré sa hodia predovšetkým na mäkšie potraviny. Kuchynské nože sú však najčastejšie vyrábané z rôznych druhov ocele, ktoré sa líšia svojimi vlastnosťami. Medzi tradičné materiály patrí uhlíková a nerezová oceľ, k dispozícii máte aj špičkové produkty z legovanej či damaškovej ocele, za ktoré si však budete musieť priplatiť.